home

**Johdanto**
Halusin tehdä tietotekniikan 9. luokan lopputyön Suzuki PV:stä, koska omistan itse sellaisen ja aihe muutenkin kiinnosti minua. Työtä tekemällä opin paljon asioita Suzuki PV:n tekniikasta ja historiasta. Tässä työssä kerron kaikenlaista yleistä tietoa PV:stä, kuten historiaa, nykyaikaa, tekniikka ja kerron hieman myös omasta PV:stäni.

Historiaa
Vuonna 1981 Solifer alkoi tuoda maahan uutta pienipyöräistä kaksitahtimoottorista Suzuki PV:tä Honda Monkeyn haastajaksi. Vuodesta 1979 valmistetusta Suzuki PV50 EPO -mallista jätettiin aikanaan vallinneen 66 kilogramman painorajoituksen takia pois lukuisia osia, muun muassa tavaratelineet, tuorevoiteluöljypumppu ja -säiliö sekä vilkut, jotta painorajoitus ei ylittyisi. Lisäksi mopoon tehtiin rakenteellisia muutoksia, jotta nopeus saataisiin rajoitettua 40 kilometriin tunnissa. Honda Monkeyhyn eli "Mankiin" verrattuna Suzuki PV:n etuina olivat kestävämpi iskunvaimennus sekä 4-vaihteinen vaihdelaatikko (paikka myös 5 vaihteelle) käsikytkimellä - Monkeysta vastaava nelivaihteinen malli saatiin vasta 1987. Japanilaisessa mallissa vaihdelaatikosta löytyi vielä viideskin pykälä, mutta huippunopeuden rajoittamiseksi tämä vaihde poistettiin. Vuoden 1981 Suzuki PV:n suositushinta oli 3290 markkaa, ja vuonna 2000 uudesta moposta pyydettiin noin 12000 markkaa. (http://www.motot.net/wiki/Suzuki_PV)

media type="youtube" key="loqqsLGyEhg" height="342" width="420" Monissa PV:issä näkyy omistajien oma kädenjälki, ja harva mopo on enää vakiokunnossa.

Vuosimallit
Vuoden 1981 PV:ssä oli kärjellinen sytytys, joka vaihtui kärjettömään CDI-sytytykseen vuonna 1983. Vielä 1989 mopo oli pysynyt värejä lukuun ottamatta samana. Vuoden 1990 malliin tuli uudenmallinen, neliskulmainen etulamppu, joka jollain tasolla onkin PV:n tunnusmerkki. Lisäksi sähköjärjestelmä uudistui. Vuonna 1992 jännitteensäätimen paikka vaihtui hieman, ja vuonna 1994, kun mopojen painorajoitus poistui, PV uudistui enemmän: Vanhan, läpättömän sylinterin tilalle tuli läppäsylinteri, kaasuttimeksi vaihdettiin isompi Mikunin 14-millinen SH, vanhan 12-millisen tilalle ja mopo sai viimeinkin tuoreöljyvoitelujärjestelmän. Vuonna 1998 Suzukille ominainen neliskulmainen etulamppu sai väistyä uuden pyöreän tieltä, samoin takalamppu uudistui. Samaan aikaan mopoon vaihtui sähköjärjestelmä joka tuotti 12 voltin jännitteen, ja valot kirkastuivat huomattavasti. Mopo uudistui vielä kerran vuonna 2000, jolloin PV sai muun muassa akun, virtalukon ja vapaavalon mittaristoon. Vuoden 2000 malli jäi viimeiseksi, kun EU-direktiivin myötä lakia uudistettiin niin etteivät PV:n jarrut enää vastanneet vaadittuja. (http://www.motot.net/wiki/Suzuki_PV)

**Suzuki Pv nykyään**
Suzuki PV on eräs Suomen suosituimmista mopomalleista, vaikkei sitä olekaan uutena saanut sitten vuoden 2000. Halpa hinta, vara- ja viritysosien hyvä saatavuus ja edullisuus yhdistettynä luotettavaan moottoriin ja vahvaan runkoon ovat nostaneet tämän mopon suosioon. Vaikka PV:llä on tietyllä tasolla "lelun" maine, ei pelkkä pienipyöräisyys tee moposta huonompaa. PV:tä pidetään myös helposti hajoavana ja jatkuvaa korjausta vaativana, mutta usein kyseessä on käytettynä hankittu, huonosti huollettu ja rakenteellisesti muunneltu mopo. Suzuki PV:llä todennäköisesti tullaan ajamaan vielä vuosienkin päästä. Vaikka uudet espanjalaiset Derbit, japanilaiset Yamahat ja monet muut isopyöräiset mopot ( mm. Gilerat, Riejut, Peugeotit) ovatkin varustelutasoltaan aivan omassa luokassaan ja kovaa vauhtia valtaamassa mopomarkkinoita, "peeveet" tulevat todennäköisestikin pitämään pintansa vielä hyvän aikaa. Suzuki PV on nykyään jo historiallinen. Niitä on yhä paljon, mutta nykyään ihmiset ostavat useammin skootterin, tai isopyöräisen mopon. Pv on halpa virittää ja siitä saa helposti tehtyä hyvinkin persoonallisen näköisen mopon kattavan vara-,viri-,ja- "tuuningosien" saatavuuden takia. (http://www.motot.net/wiki/Suzuki_PV)

Tekniset tiedot
Suzuki PV:n tekniset tiedot vuosimalleista 1994-1997

(http://www.motot.net/wiki/Suzuki_PV)
 * Moottorin tyyppi**: 2-tahti
 * Iskutilavuus**: 49,9cm³
 * Sylinterin halkaisija**: 41mm
 * Kaasutin**: Mikuni VM14SH
 * Suurin teho**: 1,5hp
 * Voitelu**: Tuorevoitelujärjestelmä
 * Polttoainesäiliö**: 3,4 litraa
 * Kytkin**: Monilevyinen märkäkytkin
 * Vaihteisto**: 4-vaihteinen
 * Toisioveto**: Ketju
 * Sytytysjärjestelmä**: Kärjetön CDI
 * Sähköjen jännite**: 6V
 * Etu- ja takarengas:** 3,5-8"

Suzuki PV:n tekniset tiedot vuosimalleista 1981-1993

(http://www.motot.net/wiki/Suzuki_PV)
 * Moottorin tyyppi**: 2-tahti
 * Iskutilavuus**: 49,9cm³
 * Sylinterin halkaisija**: 41mm
 * Kaasutin**: Mikuni VM12SH
 * Suurin teho**: 2hp
 * Voitelu**: 2,5%-3% bensaan sekoitettuna
 * Polttoainesäiliö**: 3,5 litraa
 * Kytkin**: Monilevyinen märkäkytkin
 * Vaihteisto**: 4-vaihteinen
 * Toisioveto**: Ketju
 * Sytytysjärjestelmä**: '81-'83 kärjetön CDI, '84-'97 kärjellinen
 * Sähköjen jännite**: 6V
 * Etu- ja takarengas**: 3,5-8"

Oma Suzuki PV:ni
Ostin itselleni PV:n joulukuun alussa vuonna 2008. Sen tarkoitus oli tulla talvimopoksi, mutta olen ajellut sillä kesälläkin. Viime aikoina olen hieman kunnostanut sitä, sillä eihän jo lähes 20 vuotta vanha mopo ole enää parhaassa hapessa ja samalla vähän "tuunasin" sitä, kuten jo aiemmin mainittu, lähes kaikissa PV:issä näkyy omistajansa oma kädenjälki.


 * PV:ni lähes ostokunnossa.**


 * PV:ni pienen kunnostuksen jälkeen.**